**Στίχοι 441 – 472**

**1.** Να εντοπίσετε τα σημεία του κειμένου, όπου η Αντιγόνη αξιολογεί τις διαταγές του Κρέοντα (458-464) και χαρακτηρίζει τον ίδιο. α) Να επισημάνετε την κριτική που ασκεί στον Κρέοντα. β) Ποια εντύπωση σχηματίζει κανείς για την Αντιγόνη ακούγοντάς την να μιλά με αυτό τον τρόπο στον ανώτατο άρχοντα της πόλης; γ) Γιατί νομίζετε ότι ο Σοφοκλής παρουσιάζει με αυτόν τον τρόπο το χαρακτήρα της ηρωίδας;

**2.** Ποια στάση διαμορφώνει η Αντιγόνη μπροστά στον πιθανό πρόωρο θάνατό της και πώς τη δικαιολογεί (460-464);

**3.** Πώς χαρακτηρίζει ο χορός (στ. 471-472) την πράξη και τη συμπεριφορά της Αντιγόνης; Νομίζετε ότι συμφωνεί μαζί της ή την αποδοκιμάζει; Να αιτιολογήσετε την απάντησή σας.

**4.** Να γράψετε με δικά σας λόγια την απάντηση της Αντιγόνης στον Κρέοντα. Να αποδώσετε με το κείμενό σας την ένταση των συναισθημάτων και το ύφος της Αντιγόνης.

**5.** Στους στίχους 441-449 υπάρχουν τέσσερα απαρέμφατα. Να τα αναγνωρίσετε και να τα μεταφέρετε στους άλλους χρόνους της ίδιας φωνής.

**6.** ***λέγω, δύνασθαι, ἐφάνη:*** Να συμπληρώσετε το β ́ενικό πρόσωπο του παθητικού μέλλοντα και αορίστου των παραπάνω ρηματικών τύπων στην οριστική και ευκτική.

**7.** Να μεταφέρετε στη νέα ελληνική τις παρακάτω φράσεις και προτάσεις με τη σημασία που έχουν στο κείμενο:

 *• ἔξω βαρείας αἰτίας (445)*

 *• ἡ ξύνοικος τῶν κάτω θεῶν ∆ίκη (451)*

 *•(οὐκ ἔμελλον ἐγὼ) τὴν δίκην δώσειν (459-460)*

*• τοῖσδε οὐκ ἀλγύνομαι (468)*

*• σχεδόν τι μώρῳ μωρίαν ὀφλισκάνω (470)*

8. Να γράψετε συνώνυμα των παρακάτω λέξεων στην αρχαία ελληνική: *φημί, δρῶ, οἶδα, θνῄσκω, ἀλγῶ, ὀφλισκάνω, οἴομαι.*

**9.*****νεύουσαν, δρᾶσαι, λέγω, ἐτόλμας, ἠν(ε)σχόμην:*** *α) Από τα ρήματα που σας δίνονται να σχηματίσετε παράγωγα ουσιαστικά και επίθετα, όπου υπάρχουν, στα νέα ελληνικά. β) Να συνδυάσετε τρία επίθετα με ουσιαστικά και να σχηματίσετε ονοματικά σύνολα.*

**10.**Να συνδέσετε τις λέξεις της στήλης Α με την απόδοσή τους στη νέα ελληνική στη στήλη Β. (∆ύο λέξεις της στήλης Β περισσεύουν)

|  |  |
| --- | --- |
| Α | Β. |
| 1. ἀλγύνομαι2. ἀσφαλής3. μόρος4. δεῖμα5. μέλλω6. μωρία | α. σταθερόςβ. θάνατοςγ. θλίβομαιδ. ανοησίαε. αφοβίαστ. λύπηζ. φόβοςη. σκοπεύω |

**στ. 473 – 507.**

**1.** Πώς εξηγετε το γεγονός ότι ο Κρέων, ενώ αρχικά είχε απευθύνει τις ερωτήσεις του στην Αντιγόνη, μετά τα τελευταία της λόγια δεν απευθύνεται πλέον σ' αυτή, αλλά στο χορό.

**2.** Εξετάζοντας τα λόγια του Κρέοντα στους στίχους 473 - 496, να αναφέρετε τα σφάλματα που διαπράττει και που θα τον οδηγήσουν στο τραγικό του τέλος.

**3.** Να εξηγήσετε ποιοι παράγοντες εμποδίζουν τον Κρέοντα να κρίνει την πράξη της Αντιγόνης ψύχραιμα και να αποφύγει τα σφάλματα που θα του προξενήσουν στο τέλος τόσες συμφορές.

**4.** *θέλεις τι μεῖζον, τί δῆτα μέλλεις;* (497, 499) : Ποιο νόημα αποκτούν τα λόγια της Αντιγόνης στην περίπτωση αυτή; Να αναφερθείτε στο ύφος της ηρωίδας και να το αιτιολογήσετε.

**5.** Να κάνετε συντακτική αναγνώριση των λέξεων της στήλης Α, συνδέοντάς τες με τα στοιχεία της στήλης Β που τους αντιστοιχούν. (∆ύο στοιχεία της στήλης Β περισσεύουν).

**Α.** **Β.**

|  |  |
| --- | --- |
| 1. *ἄγαν* (473)2. *περισκελῆ* (475)3. *τοὺς θυμουμένους* (477)4. *δοῦλος* (479)5. *νόμους* (481)6. *κράτη* (485)7. *καλλύνειν* (496) | α. επιθετική μετοχή β. αντικείμενο στο *κείσεται* γ. υποκείμενο στο *κείσεται*δ. προληπ. κατηγ. στο *τὸν σίδηρον* ε. τελικό απαρ., αντικ. στο *θέλῃ*στ. κατηγορούμενο στο *ὅστις*ζ. επιρρημ. προσδ. Ποσού η. επίρρημ. προσδιορ. Χρόνουθ. αντικείμενο στο *ὑπερβαίνουσα* |
|  |  |

**6.** Να μεταφέρετε στη νέα ελληνική τις παρακάτω φράσεις και προτάσεις με τη σημασία που έχουν στο κείμενο:

• *οὐ γὰρ ἐκπέλει φρονεῖν μέγα ὁ δοῦλος* (478-479)

• *οἶδα τοὺς θυμουμένους ἵππους καταρτυθέντας* (477-478)

• *τί δῆτα μέλλεις;* (499)

• *κείνην ἴσον ἐπαιτιῶμαι* (489-490)

• *κἄξεστιν αὐτῇ δρᾶν* (507)

**7.** Να βρείτε τις λέξεις του κειμένου που έχουν ετυμολογική συγγένεια με τα ακόλουθα ουσιαστικά: ρήγμα, θυμός, φρόνημα, δράστης, άλωση, το κάλλος, κλήση, κατοχή.

**8.** α) ***αἱρῶ, αἱροῦμαι*** : Να συνθέσετε τα ρήματα με προθέσεις και να γράψετε με αυτά σύντομες προτάσεις. β) ***αἴρω, αἴρομαι***: Χρησιμοποιώντας τα ρήματα είτε απλά είτε σε σύνθεση με προθέσεις, να γράψετε σύντομες προτάσεις στη νέα ελληνική.